เตือนภัยเด็กปั๊ม ปิกอัพมาตอนเที่ยงคืน เติมน้ำมัน จ่ายแบงก์กาโม่ 
ปั๊มน้ำมันย่านพระราม 2 กำลังผวาหนัก รถปิกอัพติดคอก ชอบมาตอนเที่ยงคืน เติมน้ำมันดีเซล จ่ายแบงก์ใหญ่ พับให้เห็น เลข 1000 แต่พอคลี่ดูกลายเป็นแบงก์กาโม่ ทำเด็กปั๊มเดือดร้อน วันที่ 8 ม.ค.63 ที่ปั๊ม ป.ต.ท.ที่ตั้งอยู่ริมถนนพระราม กิโลเมตร 72 เลขที่ 13/12 หมู่ 6 ตำบลคลองโคน อ.เมือง จ.สมุทรสงคราม ผู้สื่อข่าวได้พบกับ นางสาวสมร แสงแตง ผู้จัดการของปั๊มน้ำมัน บอกว่า ได้มีรกกระบะอีซูซุสีน้ำเงิน ตอนเดียว ปิดหมายเลขทะเบียน เข้ามาเติมน้ำช่วงเที่ยงคืน ของวันที่ 7 มกราคม ที่ผ่านมาสภาพรถต่อคอกที่กระบะท้าย มีสติกเกอร์สีขาวปิดทะเบียน เห็นแต่เลข 8100 แต่ไม่เห็นหมวดและจังหวัด มาคนเดียวเข้ามาเติมน้ำมัน ดีเซลจำนวน 1850 บาท มีนายจ๊อด เป็นเด็กปั๊มชาวพม่า เป็นคนเติม เติมเสร็จได้พูดคุยกับเด็กปั๊ม ก่อนจะขับหนีออกไปอย่างรวดเร็ว สร้างความเดือดร้อนให้กับพนักงานเติมน้ำมัน เพราะธนบัตรจ่ายเป็นค่าน้ำมัน เป็นธนบัตรปลอมมีการพับธนบัตรเห็นแต่เลข 1000 บาท ส่งมาให้ เมื่อคลี่ออกก็พบว่าเป็นแบงก์กาโม่ จึงทักขึ้นมา แต่เจ้าของก็ขับรถออกไปหน้าตาเฉย จึงรีบแจ้งผู้จัดการ ให้ตามไปแต่ก็ไม่ทัน เพราะขับไปเร็วมาก ไปทางเพชรบุรี ซึ่งปั๊มน้ำมันแถวถนนพระราม 2 โดนกันมาหลายราย
ปั๊มน้ำมันย่านพระราม 2 กำลังผวาหนัก รถปิกอัพติดคอก ชอบมาตอนเที่ยงคืน เติมน้ำมันดีเซล จ่ายแบงก์ใหญ่ พับให้เห็น เลข 1000 แต่พอคลี่ดูกลายเป็นแบงก์กาโม่ ทำเด็กปั๊มเดือดร้อน 
แบงก์กาโม่,จ่ายแบงก์กาโม่,แบงก์ปลอมเติมน้ำมัน,ข่าวทั่วไป